Legal Document

Category: 204

Text:
20. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 830 της 8/18 Νοεμ. 1978 (ΦΕΚ Α΄ 193) Περί συστάσεως Υπηρεσίας Εντελλομένων Εξόδων παρά τω Οργανισμώ Σχολικών Κτιρίων. Έχοντες υπ’ όψει: 1.Τας διατάξεις του άρθρ. 14 του Ν.Δ. 496/1974 «περί Λογιστικού Νομικών Προσώπων Δημοσίου Δικαίου». 2.Τας διατάξεις της παρ. 4 του άρθρ. 3 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 3.Τας διατάξεις του άρθρ. 1 του Α.Ν. 627/1968 «περί Οργανισμού Σχολικών Κτιρίων και συστάσεως παρά τω Υπουργείω Εθνικής Παιδείας και Θρησκευμάτων Διευθύνσεως Προγραμματισμού και Ερευνών». 4.Το άρθρ. 3 περίπτ. γ΄ εν συνδυασμώ προς το άρθρ. 4 παρ. 1 αριθ. 6 της υπ’ αριθ. Δ 3676/932/265-1978 κοινής αποφάσεως του Πρωθυπουργού και Υπουργού Οικονομικών «περί αναθέσεως αρμοδιοτήτων στους Υφυπουργούς Οικονομικών» (Φ.Ε.Κ. 498/30-5-1978 τ.Β΄). 5.Την υπ’ αριθ. 40/31-7-1978 γνωμοδότησιν της υπό του άρθρ. 231 του Π.Δ. 636/77 προβλεπομένης Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου. 6.Την υπ’ αριθ. 930/11-10-1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εθνικής Παιδείας και Θρησκευμάτων, και του επί των Οικονομικών Υφυπουργού, αποφασίζομεν: Άρθρ.1.-Συνιστάται παρά τω Οργανισμώ Σχολικών Κτιρίων Υπηρεσία Εντελλομένων Εξόδων, αποτελούσα Υπηρεσίαν του Γενικού Λογιστηρίου του Κράτους του Υπουργείου Οικονομικών. Άρθρ.2.-1.Η συνιστωμένη Υπηρεσία επιπέδου διευθύνσεως διαρθρούται εις 2 τμήματα και τοποθετούνται παρ’ αυτή 5 υπάλληλοι του Κλάδου ΑΤ1Δημοσιονομικού, εξ ων εις επί βαθμοίς 3ω-2ω ως προϊστάμενος αυτής, 2 επί βαθμοίς 5ω-4ω και 2 επί βαθμοίς 8ω-6ω και 2 υπάλληλοι του Κλάδου ΜΕ1Δημοσιονομικού επί βαθμοίς 10ω-6ω άνευ συστάσεως νέων Οργανικών θέσεων των Κλάδων τούτων. 2.Η αρμοδιότης της εν άρθρ. 1 συνιστωμένης υπηρεσίας ανάγεται εις τα κάτωθι θέματα, κατανεμόμενα μεταξύ των τμημάτων αυτής ως ακολούθως: α)Τμήμα Α΄-Εκκαθάρισις δαπανών, εις ο υπάγονται αι αρμοδιότητες της παρ. 1 του άρθρ. 192 του Π.Δ. 636/1977 υπό στοιχ. γ, δ, ε και ς. β)Τμήμα Β΄-Λογιστικόν, εις ο υπάγονται αι αρμοδιότητες της παρ. 1 του άρθρ.192 υπό στοιχ. α, β, ζ, η και θ ως και αι αρμοδιότητες της παρ. 2 του αυτού άρθρου του Π.Δ. 636/1977. Άρθρ.3.-Η ισχύς του παρόντος Π.Δ./τος άρχεται από της πρώτης του επομένου της δημοσιεύσεώς του μηνός. 32.Θ.δ.19 Οργανισμός Σχολικών Κτιρίων Οργανισμός Σχολικών Κτιρίων 32.Θ.δ.20-21